Galen Rupp

Galen Rupp (født 1986) er en amerikansk friidrettsutøver og terrengløper. Han konkurrerte tidligere for University of Oregon, og er nå medlem av Nike Oregon Project, med Alberto Salazar som trener. Under Sommer-OL 2012 i London tok Rupp sølvmedaljen på herrenes 10.000 meter.

 Karriere 
 Tidlig karriere 
Rupp satte nasjonale junior- og high school-rekorder da han konkurrerte for Central Catholic High School i Portland. Han var opprinnelig fotballspiller, men ble «oppdaget» av den amerikanske maratonlegenden Alberto Salazar, som trente ham fram til mange gode resultater på high school, bl.a. to Oregon State-titler i terrengløp (2002 og 2003) og tre individuelle mesterskap på bane (1500 meter i 2004 og 3000 meter i 2003 og 2004). Etter å ha vunnet Oregon State-tittelen i terrengløp i 2003 fortsatte han med andreplass i det nasjonale terrengløpstevnet Foot Locker Cross Country Championships 2003. 

Våren 2004 vant Rupp 5000 meter mot andre collegeløpere ved Stanford Cardinal Invitational med tiden 13.55,32, fjerde beste resultat i skolens historie. Senere slo han Oregon State-rekorden på 1500 meter (3.45,3) og 1 mile (4.01,8), sistnevnte tid er den åttende beste i amerikansk high school-historie. I juni 2004 brøt Rupp den amerikanske high school-rekorden på 3000 meter med tiden 8.03,67 (som senere er slått av German Fernandez), og brøt også high school-rekorden på 2000 meter (5.18,5). Den 31. juli, i Heusden-Zolder i Belgia, brøt han Gerry Lindgrens 40 år gamle amerikanske high school-rekord på 5000 meter med nesten sju sekunder, da han løp på 13.37,91. Han avsluttet sin high school-karriere med et 10.000 meterløp på 29.09,56 i Brasschaat i Belgia, som er den fjerde raskeste 10.000 meter noensinne for en amerikansk skoleelev.

Etter uteksaminering fra high school sommeren 2004 tok Rupp et semester fri, og fortsatte deretter med på å løpe baneløp og terrengløp for University of Oregon.

 Terrengløpkarrieren på college 
Etter en skade som forkortet NCAA-terrengløpsesongen 2005 kom Rupp tilbake i 2006 og beseiret den to ganger Pac-10-mesteren Robert Cheseret ved University of Arizona, og ble med det Oregons tiende mannlige løper som vant en Pac-10 Conference-tittel i terrengløp. Han ledet også et ungt Oregon-lag til seier over Stanford Cardinal, som hadde vunnet de seks foregående Pac-10-titlene. Han fortsatte med en 6.-plass i NCAA-mesterskapet i terrengløp i 2006. Ett år senere kom Rupp på andreplass (1 sekund bak vinneren, Josh McDougal) og ledet Oregon Ducks til seier i NCAA-mesterskapet i terrengløp for lag, herrer, i 2007.

I 2008 vant han sin første individuelle NCAA-tittel, da han vant det nasjonale NCAA-mesterskapet i terrengløp. Han slo Sam Chelanga fra Liberty University, og krysset mållinjen med tiden 29.03,8, ny løyperekord på Terre Haute, og han ledet Oregon Ducks til nok et NCAA-mesterskap for lag.OregonLive.com – Rupp, Oregon Men win NCAA Cross Country title, besøkt 25. juli 2011.

 Friidrettskarrieren på college 
Den 7. mai 2005, ved Oregon Twilight Meet satte Rupp ny amerikansk juniorrekord (U19) på 10.000 meter med tiden 28:15.52, som fortsatt er nordamerikansk og panamerikansk juniorrekord.USA Track & Field - American Junior Outdoor Track & Field Records , besøkt 25. juli 2011. To måneder senere kom han på andreplass på 10.000 meter på NCAA-mesterskapet i friidrett utendørs.USA Track & Field - Galen Rupp, besøkt 25. juli 2011., og den 17. juli brøt han Gerry Lindgrens amerikanske juniorrekord på 3.000 meter i Lignano i Italia med tiden 7.49,16, som også er den nåværende nordamerikanske og panamerikanske juniorrekorden.

Innendørs havnet Rupp på femteplass på 5.000 meter og sjetteplass på 3000 meter ved NCAA-mesterskapet innendørs i 2006, og ble utnevnt til All American i begge øvelsene. Hans utendørssesong 2006 ble avkortet på grunn av hypotyreose (lavt stoffskifte).

Året etter kom han på 3.-plass på 5.000 meter og 4.-plass på 3000 meter ved NCAA-mesterskapet i friidrett innendørs 2007. Han startet utendørssesongen med 28:35 på 10.000 meter ved Stanford. Under løpet skapte han noe kontrovers ved stadig å bremse ned for å vente på en annen utøver. Den 20. april 2007 kom Rupp sterkt tilbake på de siste 200 meterne av en 5.000 meter, og slo Chris Solinsky. Med dette løpet forbedret Rupp sin personlige rekord til 13.30,49. Den 29. april beseiret Rupp et stjernespekket felt da han vant mennenes 10.000 meter løp ved Payton Jordan Cardinal Invitational i Stanford. Rupps tid på 27:33.48 var den sjuende raskeste tiden i USAs historie. To uker senere vant han 10.000 og 5.000 meter ved stevnet Pac-10, og bidro til Oregons lagseier. Akkurat som i sitt førsteår kom han på andreplass på 10.000 meter ved NCAA-mesterskapet i friidrett. 

Mens 2008-sesongen ble brukt til å bruke til å forberede seg til OL, var 2009-sesongen en god sesong. Innendørs brøt han 4 minuttsgrensen på en mile da han løp på 3.57,86 ved Husky Last Chance Qualifier i Seattle. Den 13. februar 2009 satte han ny amerikansk rekorden innendørs på 5000 meter med tiden 13.18,12 ved Tyson Invitational i Fayetteville i Arkansas.OregonLive.com – Rupp breaks U.S. indoor record for 5,000 meters, besøkt 26. juli 2011. Ved NCAA-mesterskapet innendørs vant han tre seire; på 5000 meter (13.41,45), stafett (der han løp 1600 meter på 3.57,07 bare 90 minutter etter sin 5000 meter) og 3000 meter (7.48,94, neste dag). Denne trippelseieren hjalp Oregon til å vinne sin første lagtittel innendørs.

Utendørs bidro Rupp til at Oregon satte ny NCAA-rekord på 4 x en mile, den 10. mai. Rupp (3.58,93) løp siste etappe, og sammen Matt Centrowitz (3.59,53), Andrew Wheating (3.59,60) og Shadrack Kiptoo-Biwott (4.05,21) slo de den gamle rekorden med litt over et sekund, med tiden 16.03,24. Etter at Oregon forsvarte sin Pac-10 tittel, vant Rupp 5.000 og 10.000 meter ved NCAA-mesterskapet, Divisjon I, utendørs 2009.Mail Tribune.com - Rupp wins second title , besøkt 26. juli 2011. I alt mottok Rupp 14 All American æresbevisninger ved Oregon, og vant 5 individuelle mesterskap, et stafettmesterskap, 2 NCAA-titler for lag og en bane NCAA-tittel innendørs for lag.

I sitt siste løp for University of Oregon vant Rupp gull på 10.000 meter ved 2009 USA-mesterskapet utendørs, med tiden 27.52,53.

Rupp mottok Inaugural Bowerman Award i 2009. Den Bowerman Award blir gitt til årets beste college-friidrettsutøver.The RegisterGuard – sp.ruppwins.1217, besøkt 27. juli 2011.

 Profesjonell karriere 
Han gjorde sin internasjonale seniordebut ved VM i friidrett 2007, der han kom 11.-plass på 10.000 meter.IAAF - 2007 World Championships - 10,000 Metres - M Final   , besøkt 27. juli 2011. Rupp kom på andreplass på 10.000 meter ved det amerikanske olympiske uttaket i 2008 (United States Olympic Trials, som fungerer som USA-mesterskap i OL-sesonger), og fikk plass på det amerikanske OL-laget. Ved OL kom han på 13.-plass på 10.000 meter, med en sesongbestetid på 27.36,99.

Han ble profesjonell utøver i 2009-sesongen, og slo bl.a. Datan Ritzenhein da han vant 10.000 meter ved USA-mesterskapet utendørs 2009 (US Outdoor Track and Field Championships).USAT&F 2009 USA Outdoor Track and Field Championships Results , besøkt 27. juli 2011. Dette gav ham en plass på det amerikanske laget VM i friidrett 2009 i Berlin, der han var en av bare to ikke-afrikanske utøvere blant de tretten beste utøverne. Rupp løp på sesongbestetid på 27.37,99.IAAF - 12th IAAF World Championships in Athletics - Berlin 2009 - 10,000 Metres - M Final  , besøkt 27. juli 2011. Det var ingen store utendørs konkurranser å fokusere på det året, derfor valgte han å heller å konkurrere på VM i friidrett innendørs 2010 i Doha. Her satte han ny personlig rekord med 7.42,40 på 3000 meter, og kom på femteplass i finalen. 

Han slo sin gamle personlige rekord med over tjue sekunder da han løp 10.000 meter på 27:10.74 i et stevne i Palo Alto i mai 2010, og deretter vant han for andre år på rad den nasjonale tittelen på 10.000 meter da han vant USA-mesterskapet i friidrett utendørs 2010.USAT&F – 2010 US Championships – 10,000m Men , besøkt 27. juli 2011. Rupp deltok videre på Diamond League-ligaen i 2010, og gjorde flere forbedringer av hans personlige rekorder. Han brøt fire minuttersgrensen på en mile ved stevnet Prefontaine Classic, med tiden 3.57,72, deretter ny personlig rekord på 3000 m utendørs med 7.43,24 ved London Grand Prix, og han forbedret også sin 5000 metersrekord til 13.07,35 på sesongavslutningsstevnet Weltklasse.

Rupp deltok ved Great Edinburgh International Cross Country i 2011 og kom der på andreplass bak Mo Farah, og bidro med det til at USA fikk andreplassen.IAAF - Kipchoge and Masai prevail in snowy Edinburgh, besøkt 27. juli 2011. Han deltok i New York City halvmaraton, hans debut på den distansen, og endte der på tredjeplass med tiden 1.00,30,IAAF - Farah triumphs in Half Marathon debut in New York, besøkt 27. juli 2011. en tid som gjør ham til den tredje raskeste amerikaneren på halvmaraton. Ved USA-mesterskapet i friidrett utendørs 2011 beholdt han nok en gang sin nasjonale tittelen på 10 000 meter, og de siste 800 meterne løp han på raske 1.52,59. Dagen derpå kom han på tredjeplass på 5000 meter. Senere i juli forbedret han sin personlige rekord til 13.06,86 på 5000 m ved Diamond League-stevnet i Birmingham, der han bl.a. slo regjerende verdensmester Imane Merga, men fikk andreplass bak vinneren Mo Farah.

Under Sommer-OL 2012 i London tok Rupp sølvmedaljen på herrenes 10.000 meter, bak briten Mohammed Farah.

 Noter 

 Referanser 

 Eksterne lenker 


 TheFinalSprint.com – intervju med Galen Rupp i 2007
 Flotrack coverage of Galen Rupp races
 Flotrack coverage of Galen Rupp Interview



Kategori:Personer fra Portland i Oregon
Kategori:Mellomdistanseløpere fra USA
Kategori:Langdistanseløpere fra USA
Kategori:Olympiske sølvmedaljevinnere for USA
Kategori:Olympiske bronsemedaljevinnere for USA
Kategori:Vinnere av Chicago Marathon
Kategori:Deltakere for USA under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for USA under VM i friidrett 2011
Kategori:Deltakere for USA under VM i friidrett 2013
Kategori:Medaljevinnere under Sommer-OL 2012
Kategori:Deltakere for USA under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for USA under VM i friidrett 2015
Kategori:Medaljevinnere under Sommer-OL 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for USA under VM i friidrett 2022